યુએનમાં પાકિસ્તાનને આતંકી રાષ્ટ્ર જાહેર કરવા માટેનો ઓપિનિયન આપણે ઊભો કરી રહ્યા છીએ. હુર્રિયતના નેતાઓનો આમાં હાથ હોય તો તેમને આપણે જુદા કરવા પડે. યાસીન મલિક જેવાને પાકિસ્તાન જતો રોકવા માટેનો એક જ રસ્તો છે કે પાકિસ્તાનમાં લોકો તેનો વિરોધ કરે તેવો માહોલ ઊભો કરવો. હાલ તો સરકારે કાશ્મીરીઓ પરની પકડ પણ તેની હિંદુત્વવાદી છબીના કારણે ગુમાવી છે. કાશ્મીરીઓનો પ્રેમ જીતશો નહીં ત્યાં સુધી આ લડાઈ જીતી શકાય તેમ નથી તેવી સાદી વાત પહેલાં તો સરકારે સમજવી પડશે. તે માટે કાશ્મીર સાથે સાંસ્કૃતિક જોડાણ વધારવું અને બીજું તેનો આર્થિક વિકાસ કરવો.